hotchpotch/miracl-hf-unified huggingface dataset:
जस्ट मैरिड
जस्ट मैरिड २००३ में जारी की गयी अमेरिकी हास्य-रूमानी फ़िल्म है। इसका निर्देशन शॉन लेवी ने किया है तथा पटकथा लेखन का कार्य सैम हार्पर ने किया है। इसमें ऐश्टन कूचर और ब्रिटनी मर्फी ने मुख्य अभिनय किया है। फ़िल्म के निर्माता रॉबर्ट सिमोंड्स हैं। नकारात्मक समालोचनाओं के बावजूद फ़िल्म पर्दे पर सफल रही।
बल्लेबाज़
क्रिकेट के खेल में गेंद को बल्ले से मारने वाले खिलाड़ी को बल्लेबाज कहा जाता है। और यह क्रिया या कला बल्लेबाजीकहलाती है।
जो खिलाड़ी गेंद पर प्रहार करते समय अपने बायें हाथ का मुख्यत: सहारा देता है। वह बायें हाथ का बल्लेबाज माना जाता है। इसके विपरीत जो खिलाड़ी गेंद पर प्रहार करते समय अपने दायें हाथ का मुख्यत: सहारा देता है। वह दायें हाथ का बल्लेबाज माना जाता है।
बाएं हाथ के बल्लेबाज है
शक्ति सामंत
शक्ति सामंत (जन्म: १३ जनवरी १९२६ बर्धमान, पश्चिम बंगाल, ब्रिटिश भारत - मृत्यु: १४ अप्रैल २००९, मुम्बई, भारत) एक प्रसिद्ध चित्र निर्माता एवं निर्देशक थे।
शक्ति सामंत भारत के सुप्रसिद्ध निर्माता और निर्देशक रहे हैं। शक्ति सामंत का जन्म १३ जनवरी १९२६ को पश्चिम बंगाल के वर्धमान में हुआ था। उन्होंने देहरादून और कलकत्ता विश्वविद्यालय से ऊच्च शिक्षा ग्रहण की। ९ अप्रैल २००९ को उन्होंने मुंबई में अंतिम सांस ली। ८३ वर्षीय शक्ति सामंत पिछले कुछ दिनों से बीमार चल रहे थे। शक्ति सामंत ने "कटी पतंग", "अमर प्रेम" और "आराधना" जैसी सुपरहिट फ़िल्मों का निर्माण किया। वो पाँच वर्षों तक फ़िल्म प्रोड्यूसरों के संघ के अध्यक्ष भी रहे।
अपने फिल्मी जीवन के आरंभिक दौर में वो अभिनेता बनना चाहते थे और इसी सपने को लेकर मुंबई आए। उन्हें इसमें तुरंत सफलता नहीं मिली और उन्होंने शिक्षक की नौकरी की। वर्ष १९४८ में उन्होंने सहायक निर्देशक के रूप में बॉलीवुड में प्रवेश किया। उनके निर्देशन में बनी पहली फ़िल्म थी बहू जो १९५४ में रिलीज़ हुई। वर्ष १९५७ में उन्होंने शक्ति फ़िल्म्स नामक प्रोडक्शन हाउस बनाया। इस प्रोडक्शन हाउस की पहली फ़िल्म हावड़ा ब्रिज थी। शक्ति सामंत ने ४३ फीचर फ़िल्मों का निर्देशन किया, जिनमें "चाइना टाउन", "कश्मीर की कली" और "एन इवनिंग इन पेरिस" जैसी फ़िल्में शामिल थी। उन्हें "आराधना", "अनुराग" और "अमानुष" की अपार सफलता के बाद फ़िल्मफ़ेयर पुरस्कारों से सम्मानित किया गया था।
यारों का यार
यारों का यार 1977 में ए भीम सिंह द्वारा निर्देशित की गई एक चलचित्र थी।
फ़ना (२००६ चलचित्र)
फ़ना २००६ में कुणाल कोहली द्वारा निर्देशित किया गया एक चलचित्र था।जतिन-ललित
सैफ़ अली ख़ान
सैफ़ अली ख़ान (जन्म: 16 अगस्त, 1970) हिन्दी फ़िल्मों के एक अभिनेता हैं। उनके पिता मंसूर अली ख़ान पटौदी एक मशहूर क्रिकेट खिलाड़ी एवं माँ शर्मिला टैगोर हिन्दी फ़िल्मों की मशहूर अभिनेत्री हैं। उनके पूर्वज पटौदी रियासत के नवाब थे। उन्होंने अपना शालेय जीवन लॉरेंस स्कूल, सनावर और लाकर्स पार्क स्कूल, हेर्टफोर्डशिरे,इंग्लैंड में पूरा किया। जिसके बाद महाविद्यालीन पढाई के लिए वह विंचेस्टर कॉलेज इंडिपेंडेंट स्कूल फॉर बॉयज इन यूनाइटेड किंगडम चले गए। अपनी पढ़ाई पूरी कर लौटने के बाद उन्होंने २ महीनो तक दिल्ली स्थित एक एडवरटाइजिंग फर्म के लिए काम किया। उसके बाद उनके पारिवारिक मित्र के कहने पर उन्होंने कपड़ो के ब्रांड "ग्वालियर सुइटिंग्स" के लिए कुछ विज्ञापनों में काम किया। पर किसी कारणवश वह प्रोजेक्ट आगे नहीं बढ़ पाया और उन्हें मुंबई आना पड़ा। जहां से उन्होंने अपने बॉलीवुड करियर की शुरुआत की। उनकी पहली फिल्म "परंपरा" १९९२ में रिलीज़ हुई थी, जो बॉक्स ऑफिस पर कुछ खास कमाल नहीं कर पायी। उन्होंने 2010 में पद्म श्री को चौथा सबसे बड़ा भारतीय नागरिक पुरस्कार प्राप्त किया।
अली अब्बास ज़फ़र द्वारा निर्मित और निर्देशित अमेजन प्राइम वीडियो की वेब श्रृंखला तांडव में खान एक राजनेता के रूप में दिखाई दिए। वह फातिमा सना शेख और अली फज़ल के साथ 3 डी कॉमेडी-हॉरर भूत पुलिस में भी दिखाई देंगे, जो अपराध कॉमेडी बंटी और बबली 2 में रानी मुखर्जी के सामने है।
1992 में सैफ ने अमृता सिंह से शादी की थी। सैफ और अमृता में बारह वर्ष का अंतर था, सैफ के दो बच्चे इब्राहिम और सारा अली ख़ान पहली शादी के हैं। 2004 अमृता से तलाक हो गया २०१२ में सैफ ने अभिनेत्री करीना कपूर से शादी की।
शाइनी आहूजा
रोशन अहूजा जिनको प्राय: शाइनी अहूजा के नाम से जाना जाता है, एक हिन्दी फिल्म अभिनेता हैं।
अक्षय खन्ना
अक्षय खन्ना एक राष्ट्रवादी हिन्दी फिल्म अभिनेता हैं। यह प्रसिद्ध अभिनेता विनोद खन्ना के पुत्र हैं और इनके बड़े भाई राहुल खन्ना हैं।
अक्षय खन्ना का जन्म २८ मार्च , १९७५ को मुंबई, महाराष्ट्र, भारत में हुआ था। उन्होंने नमित कपूर एक्टिंग स्कूल से अभिनय सीखा और 1997 में आई फिल्म हिमालयपुत्र से अपनी शुरुआत की, जिसे उनके पिता विनोद खन्ना ने बनाया था।
राहुल खन्ना
राहुल खन्ना एक प्रसिद्ध वी जे एवं हिन्दी फिल्म अभिनेता हैं। यह सत्तर – अस्सी के दशक के मशहूर अभिनेता विनोद खन्ना के पुत्र है और इनके छोटे भाई अक्षय खन्ना एक प्रसिद्ध हिन्दी फिल्म अभिनेता हैं।
राहुल खन्ना ने 1994 में एमटीवी एशिया के साथ एक वीजे (वीडियो जॉकी) के रूप में अपने कैरियर शुरू किया| अपने 4 साल के कार्यकाल के दौरान उन्होने भारी लोकप्रियता हासिल की, एशिया भर में उनके बहुत प्रशंसक है|
बहन
बहन एक महिला या स्त्रीलिंग सहोदर है। अगर कोई व्यक्ति किसी स्त्री को अपनी बहन कह कर संबोधित करता है तो उस महिला के एवं उस व्यक्ति के माता या पिता या दोनों एक ही हैं।
देवेन वर्मा
देवेन वर्मा हिन्दी फिल्मों के एक प्रसिद्ध हास्य अभिनेता थे। इनका जन्म २३ अक्टूबर १९३७ को कच्छ राज्य, (ब्रिटिश भारत) में हुआ था। वह एक अभिनेता और निर्माता थे, जिन्हे अंगूर (१९८२),गोल माल (1979 फ़िल्म), खट्टा मीठा (1978 फ़िल्म), नास्तिक, रंग बिरंगी,अंदाज अपना अपना (१९९४) और दिल तो पागल है (१९९७) ही नहीं वरन कई हास्य फ़िल्मों के लिए जाना जाता है। 2 दिसंबर, 2014 को पुणे, महाराष्ट्र, भारत में उनका निधन हो गया।
उनका विवाह रूपा गांगुली (अभनेता अशोक कुमार की सुपुत्री) से हुआ था।
उत्पल दत्त
उत्पल दत्त (जन्म: 29 मार्च, 1929 निधन: 19 अगस्त, 1993) एक हिन्दी एवं बांगला फिल्म के प्रसिद्ध अभिनेता थे।
दीप्ती नवल
दीप्ति नवल ("अंग्रेजी Deepti Naval") (जन्म 03 फरवरी, 1952) हिन्दी फिल्मों की प्रसिद्ध अभिनेत्री हैं। वह जुनून, 'चश्मे बद्दूर', 'कथा' और 'साथ-साथ' जैसी कलात्मक एवं अर्थपूर्ण फिल्मों में अपने सशक्त अभिनय के लिए जानी जाती हैं। उनका व्यक्तित्व बहुआयामी है| वे कवयित्री और चित्रकार होने के साथ साथ एक कुशल छायाकार भी हैं| इसके अतिरिक्त उन्हें संगीत से भी बहुत लगाव है और वे खुद भी कई वाद्य यंत्र बजा लेती हैं| उनकी प्रकाशित पुस्तकों में लम्हा-लम्हा बहुत मकबूल हुई है|  जन्म: 22 अगस्त 1957  उपनाम :नवल  जन्मस्थान अमृतसर, पंजाब, भारत
दीप्ति नवल का बचपन अमरीका के न्यूयार्क में बीता जहां उनके पिता सिटी यूनिवर्सिटी में शिक्षक थे। दीप्ति नवल को बचपन से ही अभिनय के साथ—साथ चित्रकारी एवं फोटोग्राफी का शौक था।
उन्होंने अपने फिल्म कैरियर की शुरूआत 1978 में उस समय के जाने—माने फिल्म निर्देशक श्याम बेनेगल की फिल्म फिल्‍म 'जूनुन' की लेकिन उन्हें असली लोकप्रियता 1980 में प्रदर्शित फिल्म 'एक बार फिर' से मिली। ​जिन फिल्मों के लिए वह जानी जाती हैं उनमें 'चश्मे बद्दूर', 'कथा' और 'साथ-साथ' प्रमुख हैं।
विनोद खन्ना
विनोद खन्ना (जन्म: रविवार, ६ अक्टूबर, १९४६ - निधन: गुरुवार, २७ अप्रैल २०१७) हिन्दी फ़िल्मों के एक अभिनेता थे जिनका जन्म पेशावर (ब्रितानी भारत) में हुआ था जबकि इनका लम्बे समय से कैंसर से पीड़ित रहने की वजह से २७ अप्रैल २०१७ को मुम्बई के एच एन रिलायंस अस्पताल में निधन हो गया ।
विनोद खन्ना का जन्म एक व्यापारिक परिवार में ०६ अक्टूबर १९४६ को पेशावर ,ब्रितानी भारत (वर्तमान पाकिस्तान) में हुआ था। उनका परिवार अगले साल १९४७ में हुए भारत-पाक विभाजन के बाद पेशावर से मुंबई आ गया था। उनके माता-पिता का नाम कमला और किशनचंद खन्ना था। १९६० के बाद की उनकी स्कूली शिक्षा नासिक के एक बोर्डिग स्कूल में हुई वहीं उन्होंने सिद्धेहम कॉलेज से वाणिज्य में स्नातक किया था।
इनके तीन पुत्र और एक पुत्री है जिसमें अक्षय खन्ना और राहुल खन्ना जो कि दोनों फ़िल्म अभिनेता है। २७ अप्रैल २०१७ को लम्बे समय से कैंसर से पीड़ित रहने के कारण मुम्बई के "एच एन रिलायंस अस्पताल" में निधन हो गया।
उन्होंने अपने फ़िल्मी सफर की शुरूआत १९६८ में आयी फ़िल्म "मन का मीत" से की जिसमें उन्होंने एक खलनायक का अभिनय किया था। कई फ़िल्मों में उल्लेखनीय सहायक और खलनायक के किरदार निभाने के बाद १९७१ में उनकी पहली एकल हीरो वाली फ़िल्म "हम तुम और वो" आयी। कुछ वर्ष के फ़िल्मी संन्यास, जिसके दौरान वे आचार्य रजनीश के अनुयायी बन गए थे, के बाद उन्होंने अपनी दूसरी फ़िल्मी पारी भी सफलतापूर्वक खेली और २०१७ तक फ़िल्मों में सक्रिय रहे।
वर्ष १९९७ और १९९९ में वे दो बार पंजाब के गुरदासपुर क्षेत्र से भाजपा की ओर से सांसद चुने गए थे। जबकि २००२ में वे संस्कृति और पर्यटन के केन्द्रिय मंत्री भी रहे। इसके बाद सिर्फ ६ माह पश्चात ही उनको अति महत्वपूर्ण विदेश मामलों के मंत्रालय में राज्य मंत्री बना दिया गया था।
1999 में उनको फ़िल्मों में उनके 30 वर्ष से भी ज्यादा समय के योगदान के लिए फिल्मफेयर के लाइफटाइम अचीवमेंट अवार्ड से सम्मानित भी किया गया। 2018 में उन्हें मरणोपरांत भारतीय सिनेमा के सर्वोच्च पुरस्कार, दादा साहेब फाल्के पुरस्कार से सम्मानित किया गया।
जतीपुरा
जतीपुरा मथुरा जिले में एक कस्बा एवं पंचायत है। यह गोवर्धन परिक्रमा मार्ग में आता है।
जतीपुरा में गिरिराज मुखारविन्द का बडा मन्दिर है.
जतिपुरा गोवर्धन बस स्टैंड से मात्र 5 किलोमीटर दुर है. जतीपुरा का प्राचीन नाम गोपालपुर (गोपाल ,भगवान श्रीकृष्ण का एक नाम) था। महाराजा सूरजमल ने सिनसिनी के जैता जाट (जतीसिंह सिनसिनवार) को गोपालपुर की जागीरी प्रधान की थी। उन्ही के नाम से यह जतीपुरा नाम से प्रसिद्ध हुआ था। जतीपुरा गाँव गिरिराज जी महाराज की परिक्रमा (21 कि.मी) में आता है । महाराजा सूरजमल ने गोवर्धन पर्वत पर पुनः श्रीनाथ जी के मंदिर का निर्माण करवाया था। प्राचीन श्रीनाथ मंदिर को औरंगजेब ने नष्ट कर दिया था। इस मंदिर की प्रतिमा को बाबा घासीराम चाहर ने सिंहाड़(वर्तमान नाम श्रीनाथद्वारा) में सुरक्षित पहुँचाया था।
मृणाल सेन
मृणाल सेन (बांग्ला: মৃণাল সেন "मृणाल् शेन्") भारतीय फ़िल्मों के प्रसिद्ध निर्माता व निर्देशक थे। इनकी अधिकतर फ़िल्में बांग्ला भाषा में रही हैं। उनका जन्म फरीदपुर नामक शहर में (जो अब बंगला देश में है) में १४ मई १९२३ में हुआ था। हाईस्कूल की परीक्षा उत्तीर्ण करने बाद उन्होंने शहर छोड़ दिया और कोलकाता में पढ़ने के लिये आ गये। वह भौतिक शास्त्र के विद्यार्थी थे और उन्होंने अपनी शिक्षा स्कोटिश चर्च कॉलेज़ एवं कलकत्ता यूनिवर्सिटी से पूरी की। अपने विद्यार्थी जीवन में ही वे वह कम्युनिस्ट पार्टी के सांस्कृतिक विभाग से जुड़ गये। यद्यपि वे कभी इस पार्टी के सदस्य नहीं रहे पर इप्टा से जुड़े होने के कारण वे अनेक समान विचारों वाले सांस्कृतिक रुचि के लोगों के परिचय में आ गए। उन्हें अक्सर वैश्विक मंच पर बंगाली समानांतर सिनेमा के सबसे बड़े राजदूतों में से एक माना जाता है।
संयोग से एक दिन फिल्म के सौंदर्यशास्त्र पर आधारित एक पुस्तक उनके हाथ लग गई। जिसके कारण उनकी रुचि फिल्मों की ओर बढ़ी। इसके बावजूद उनका रुझान बुद्धिजीवी रहा और मेडिकल रिप्रेजन्टेटिव की नौकरी के कारण कलकत्ता से दूर होना पड़ा। यह बहुत ज्यादा समय तक नहीं चला। वे वापस आए और कलकत्ता फिल्म स्टूडियो में ध्वनि टेक्नीशीयन के पद पर कार्य करने लगे जो आगे चलकर फिल्म जगत में उनके प्रवेश का कारण बना।
१९५५ में मृणाल सेन ने अपनी पहली फिल्म "रातभोर" बनाई। उनकी अगली फिल्म "नील आकाशेर नीचे" ने उनको स्थानीय पहचान दी और उनकी तीसरी फिल्म "बाइशे श्रावण" ने उनको अन्तर्राष्ट्रीय प्रसिद्धि दिलाई।
पांच और फिल्में बनाने के बाद मृणाल सेन ने भारत सरकार की छोटी सी सहायता राशि से "भुवन शोम" बनाई, जिसने उनको बड़े फिल्मकारों की श्रेणी में लाकर खड़ा कर दिया और उनको राष्ट्रीय एवं अन्तर्राष्ट्रीय ख्याति प्रदान की। "भुवन शोम" ने भारतीय फिल्म जगत में क्रांति ला दी और कम बजय की यथार्थपरक फ़िल्मों का 'नया सिनेमा' या 'समांतर सिनेमा' नाम से एक नया युग शुरू हुआ।
इसके उपरान्त उन्होंने जो भी फिल्में बनायीं वह राजनीति से प्रेरित थीं जिसके कारण वे मार्क्सवादी कलाकार के रूप में जाने गए। वह समय पूरे भारत में राजनीतिक उतार चढ़ाव का समय था। विशेषकर कलकत्ता और उसके आसपास के क्षेत्र इससे ज्यादा प्रभावित थे, जिसने नक्सलवादी विचारधारा को जन्म दिया। उस समय लगातार कई ऐसी फिल्में आयीं जिसमें उन्होंने मध्यमवर्गीय समाज में पनपते असंतोष को आवाज़ दी। यह निर्विवाद रूप से उनका सबसे रचनात्मक समय था।
३० दिसम्बर २०१८ को मृणाल सेन का उनके कोलकता स्थित निज निवास में ९५ वर्ष की आयु में हृदयाघात से निधन हो गया। वह लंबे समय से कई गंभीर बीमारियों से पीड़ित थे।
मृणाल सेन को भारत सरकार द्वारा १९८१ में कला के क्षेत्र में पद्म भूषण से सम्मानित किया गया था।  भारत सरकार ने उनको 'पद्म विभूषण' पुरस्कार एवं २००५ में 'दादा साहब फाल्के' पुरस्कार प्रदान किया। उनको १९९८ से २००० तक मानक संसद सदस्यता भी मिली। फ्रांस सरकार ने उनको "कमान्डर ऑफ द ऑर्ट ऑफ ऑर्ट एंडलेटर्स" उपाधि से एवं रशियन सरकार ने "ऑर्डर ऑफ फ्रेंडशिप" सम्मान प्रदान किये।
मृणाल सेन को अपनी फिल्मों के लिये देश-विदेश से कई सम्मान हासिल हुए है, उनकी कुछ विशेष कृति नीचे दिये गये है:
वह गेबरियल गार्सिय मार्क्यूज़ के मित्र हैं एवं कई बार अन्तर्राष्ट्रीय फिल्म समारोह में जज के रूप में कार्य कर चुके हैं। २००४ में मृणाल सेन ने अपने ऊपर लिखी पुस्तक " ऑलवेज़ बींग बार्न" प्रकाशित की।
सूडो-कोड
प्रोग्रामकों से प्रायः कहा जाता है कि अल्गोरिथ्मों का वर्णन इस तरह करें, जो लोगों को सीधा समझ में आये (कंप्यूटर से सम्बंधित किसी भाषा से प्रभावित ना हो) | ये विवरण कंप्यूटर प्रोग्रामों के लिए नहीं होते, किन्तु गद्य से अधिक संरचित होते हैं। वे डाटा ढांचों या अल्गोरिथ्मों के ऊपरी विश्लेषण में भी सहायक होते हैं। इन वर्णनों को हम छद्म- कोड अथवा सूडो-कोड कहते हैं।
ऐरे-महत्तम सवाल एक सामान्य सा प्रश्न है। ऐरे A में n इन्ट्जर हैं और इनमे से सबसे बड़ा पता लगना है।  ऐरे मेक्स नामक इस अल्गोरिथ्म का ब्योरा नीचे दिया गया है :
अल्गोरिथ्म ऐरे मेक्स (A,n)
गेहूं का ज्वारा
जब गेहूं के बीज को अच्छी उपजाऊ जमीन में बोया जाता है तो कुछ ही दिनों में वह अंकुरित होकर बढ़ने लगता है और उसमें पत्तियां निकलने लगती है। जब यह अंकुरण पांच-छह पत्तों का हो जाता है तो अंकुरित बीज का यह भाग गेहूं का ज्वारा कहलाता है। औषधीय विज्ञान में गेहूं का यह ज्वारा काफी उपयोगी सिद्ध हुआ है। गेहूं के ज्वारे का रस कैंसर जैसे कई रोगों से लड़ने की क्षमता रखता है। गेहूं के ज्वारे के रस का सेवन करने के लिए इसे अपने ही हाथों उगाया जाना चाहिए। इसके लिए तस्तरीनुमा दस पात्र की व्यवस्था करें। पात्र में बीज उगने लायक नम दोमट मिट्टी भरें। एक पात्र में पहले दिन स्वस्थ गेहूं का बीज बो दे। उसे उगने तक उसकी देखभाल करें। पानी, धूप आदि की व्यवस्था करते रहें। दूसरे दिन दूसरे पात्र में, तीसरे दिन तीसरे पात्र में...इसी तरह दसवें दिन दसवें पात्र में बीज बोएं। दसवें दिन पहले पात्र में पांच-छह पत्तियों का ज्वारा निकल आएगा। इस ज्वारे को जड़ सहित उखाड़ लें। जड़ की मिट्टी धोकर साफ कर लें। फिर इसमें पांच पत्ती तुलसी, पांच पत्ती पुदीना, पांच दाना काली मिर्च डालकर पीस लें और कपड़े से छानकर रस निकालें। यह रस...हलाता है। इस हरित रक्त को सीधे पी जाएं। पहले दिन पहला पात्र खाली हुआ, उस में नया बीज बो दें। इसी तरह इसका कम से कम इक्कीस दिन उपयोग करें तो लाभ दिखेगा।  गेहूं के ज्वारे के रस की तुलनात्मक प्रकृति गेहूं के ज्वार के रस की आण्विक संरचना रक्त के हिमोग्लोबीन से मिलती-जुलती है। दोनों की संचरना में मात्र इतना फर्क है कि रक्त के केंद्र में लौह तत्व यानि एफई रहता है, जबकि गेहूं के ज्वारे के रस के अणु में मैंगनीज यानि एमजी।  उपयोग यह हरित रक्त शरीर में रक्त की कमी को पूरा करता है। कई चिकित्सा विशेषज्ञों ने पाया है कि यह ल्यूकेमिया जैसे रोग को नष्ट करने की क्षमता रखता रखता है। कैंसर जैसे घातक रोगों पर विजय पाने में इस रस ने काफी मदद की है। साथ ही यह शरीर के रोग प्रतिरोधक क्षमता को बढ़ाकर शारीरिक क्षमता को बढ़ाता है।
भारत में रेल परिवहन
भारत में रेल परिवहन देश में परिवहन का एक महत्वपूर्ण साधन है।
भारत का राज्याधिकारी
भारत में राज्याधिकारी का शासन अंग्रेजी शासन के दौरान था।
यूनानी बौद्ध धर्म
यूनानी बौद्ध धर्म का विकास ५०० ईपू से ५०० ई तक हुआ। हिंदुस्तान के मशहूर लेखक गुलजार द्वारा निर्देशित एक धारावाहिक किरदार के अंतर्गत एक कहानी 'आला'में नायिका के पैरों की पिंडलियों की तुलना यूनानी बौद्धों की पिंडलियों से की गई हैं। अतः सम्भवतः यूनानी बौद्धों की शारिरिक बनावट कुछ विशिष्ट होती हो।
टेक्नोपार्क, केरल
टेक्नोपार्क केरल राज्य के त्रिवेंद्रम नगर में स्थित एक आइ टी पार्क है। ९.३३ मिलियन वर्ग फ़ीट में फैला यह टेक्नोपार्क क्षेत्रफल के आधार पर एशिया का सबसे बड़ा आइ टी पार्क है। १९९० में बने टेक्नोपार्क में २०१५ तक ३५० कंपनियों के आफिस हैं, जिनमें लगभग ६०,००० लोग काम करते हैं।
लोथल
लोथल (गुजराती: લોથલ), प्राचीन सिंधु घाटी सभ्यता के शहरों में से एक बहुत ही महत्वपूर्ण बंदरगाह शहर है। लगभग 2400 ईसापूर्व पुराना यह शहर भारत के राज्य गुजरात के भाल क्षेत्र में स्थित है और इसकी खोज सन 1954 में हुई थी। भारतीय पुरातत्व सर्वेक्षण ने इस शहर की खुदाई 13 फ़रवरी 1955 से लेकर 19 मई 1956 के मध्य की थी। लोथल, अहमदाबाद जिले के धोलका तालुका के गाँव सरागवाला के निकट स्थित है। अहमदाबाद-भावनगर रेलवे लाइन के स्टेशन लोथल भुरखी से यह दक्षिण पूर्व दिशा में 6 किलोमीटर की दूरी पर स्थित है। लोथल अहमदाबाद, राजकोट, भावनगर और धोलका शहरों से पक्की सड़क द्वारा जुड़ा है जिनमें से सबसे करीबी शहर धोलका और बगोदरा हैं।लोथल को मिनी हडप्पा के नाम से भी जाना जाता है।
लोथल गोदी जो कि विश्व की प्राचीनतम ज्ञात गोदी है, सिंध में स्थित हड़प्पा के शहरों और सौराष्ट्र प्रायद्वीप के बीच बहने वाली साबरमती नदी की प्राचीन धारा के द्वारा शहर से जुड़ी थी, जो इन स्थानों के मध्य एक व्यापार मार्ग था। उस समय इसके आसपास का कच्छ का मरुस्थल, अरब सागर का एक हिस्सा था। प्राचीन समय में यह एक महत्वपूर्ण और संपन्न व्यापार केंद्र था जहाँ से मोती, जवाहरात और कीमती गहने पश्चिम एशिया और अफ्रीका के सुदूर कोनों तक भेजे जाते थे। मनकों को बनाने की तकनीक और उपकरणों का समुचित विकास हो चुका था और यहाँ का धातु विज्ञान पिछले 4000 साल से भी अधिक से समय की कसौटी पर खरा उतरा था।
1961 में भारतीय पुराततव सर्वेक्षण ने खुदाई का कार्य फिर से शुरू किया और टीले के पूर्वी और पश्चिमी पक्षों की खुदाई के दौरान उन वाहिकाओं और नालों को खोद निकाला जो नदी के द्वारा गोदी से जुड़े थे। प्रमुख खोजों में एक टीला, एक नगर, एक बाज़ार स्थल और एक गोदी शामिल है। उत्खनन स्थल के पास ही एक पुरात्तत्व संग्रहालय स्थित हैं जिसमें सिंधु घाटी से प्राप्त वस्तुएं प्रदर्शित की गयी हैं। यह सिंधु सभ्यता का पतन नगर (बंदरगाह) था
ये एक प्रमुख बंदरगाह था॥
मुख्य घरों के द्वार मुख्य सङको पर खुलते थे| पश्चिम ऐशिया में व्यापार का प्रमुख केन्द्र |
आर एस राव द्वारा उत्खनन किया गया== लोथल की खुदाई ==
लोथल से पक्की मिट्टी की नाव का साक्ष्य प्राप्त। होता है तथा सर्वाधिक महत्वपर्ण बंदरगाह लोथल स्थित जवारिय बंदरगाह था
1.एस.आर.राव नेे लोथल को लघुु हड़़पा/लघु मोहनजोदडो़ कहा।लोथल में दोनों नगर एक ही सुरक्षा प्राचीर से घिरा हुआ है।
लोथल से युग्म शवाधान के साक्ष्य मिले है ।
लोथल एक बन्दरगाह नगर था जहां से गोदीवाड़ा की प्राप्ति हुई है।
तमिल नाडु का इतिहास
आधुनिक भारत का तमिलनाडु नामक क्षेत्र में १५,००० ई॰ पूर्व से १०,००० ई॰ पूर्व के प्रागैतिहासिक काल से मानव सभ्यता के प्रमाण मिलते हैं।
नामकरण
ब्रिटिश शासनकाल में यह प्रदेश मद्रास प्रेसिडेंसी का भाग था। स्वतन्त्रता के बाद मद्रास प्रेसिडेंसी को विभिन्न भागों में बाँट दिया गया, जिसका परिणति मद्रास तथा अन्य राज्यों में हुई। 1968 ई. में मद्रास का नाम बदलकर तमिल नाडु रखा गया था. तमिलनाडु शब्द तमिल भाषा के तमिल तथा नाडु {देश या वासस्थान} से मिलकर बना है जिसका अर्थ तमिलों का घर या तमिलों का देश होता है।
इतिहास
तमिलनाडु का इतिहास अत्यंत प्राचीन है। यह तीन प्रसिद्ध राजवंशों की कर्मभूमि रही है - चेर, चोल तथा पांड्य। तमिल नाडु के प्राचीन संगम साहित्य में, यहाँ के तत्कालीन राजाओं, राजकुमारों तथा उनके प्रशन्शक कवियों का बार-बार वर्णन प्राप्त होता है। विशेषज्ञ और विद्वान ऐसा मानते हैं कि, यह संगम साहित्य इसा-पश्चात की आरम्भिक कुछ शताब्दियों का है। आरम्भिक चोल, पहली सदी से लेकर चौथी सदी तक सत्ता के मुख्य अधिपति रहे। इनमें सर्वप्रमुख नाम करिकाल चोल है. इसने अपने राज्य को कांचीपुरम् तक पहुँचाया। चोलों ने वर्तमान तंजावुर तथा तिरुचिरापल्ली तक अपना साम्राज्य विस्तार किया व सैन्य कार्यों में महारत हांसिल की. अपने यौवन काल में चोलों ने दक्षिण में श्रीलंका तथा उत्तर में कई 100 किमी तक अपना राज्य स्थापित किया था. तीसरी सदी तक कालभ्रों के आक्रमण से चोलों का पतन आरम्भ हो गया। कालभ्रों को छठी सदी तक, उत्तर में पल्लवों तथा दक्षिण में पांड्यों ने हराकर बाहर खदेड़ दिया था.
होयसाल वास्तु-शैली
होयसाल वास्तु-शैली होयसाल वंश की वास्तु शैली थी।
जो 12 वी से 13 वी सदी के बिच कर्णाटक में होयसल राजाओं ने बनाय था। इसके तिन प्रमुख मंदिर है। [1]द्वारसमुंद्र होयसल राजाओं का प्रचीन राजधानी थी  वर्तमान मे होलेवीद कहा जाता है द्वारसमुंद को। 1161 मे होलेवीद मे किंग विष्णुवर्धन ने होय्सलेसवर टेम्पल का निर्माण प्रधान वास्तुकार केत्मल्ला से करवाया।मन्दिर शिव के तारकेश्वरको समर्पित है यह होयसाल वास्तुकलाका सर्वश्रेष्ठ नमूना है।
[2]बेलूर में चिन्केशव टेम्पल का निर्माण विष्णुवर्धन ने 1117 ईसवीं में (विष्णुन को समर्पित ) किया था। [3]सोमनाथपुर मे केसव मंदिर ( विष्णु को समर्पित ) का निर्माण सोमनाथ दंडनायक ने किया था।जो होयसाल किंग नरसिंहा तृतीय के जनरल थे
होयसाल टेम्पल वास्तुशिल्प के प्रमुख विशेषता :
☆ मंदिर शॉप स्टोन या dark schist का बना है।
☆ मंदिर में दो विमान की योजना बनाई गयी हैं।
☆ मन्दिर का आधर अष्टपद या सितारा या तारा की योजना मे बनाया गया है।
☆मन्दिरों में अलंकरण की बहुलता है।
☆ होयसाल शैली के मंदिर में विमान को शिला कहा जाता है जो छोटे आकार के है।
☆ मनिबालाकी , माबाला, केतना, बलाकी होय्सलेसवर मंदिर के शिल्पी थे।
भारतीय-यौवनीय साम्राज्य
भारतीय-यौवनीय साम्राज्य भारत के उत्तर पश्चिम में एक प्राचीन साम्राज्य था।
प्रतीच्य चालुक्य साम्राज्य
प्रतीच्य चालुक्य साम्राज्य महाराष्ट्र तथा कर्नाटक का एक साम्राज्य था।
फिशर्स, इंडियाना
फिशर्स में प्रति वर्ष दो मेले आयोजित होते हैं।
संजय मांजरेकर
संजय मांजरेकर (Sanjay Manjrekar) एक पूर्व भारतीय क्रिकेट खिलाड़ी है। मांजरेकर अपने समय में भारतीय टीम के लिए टेस्ट तथा एक दिवसीय अंतरराष्ट्रीय क्रिकेट मैच खेला करते थे। उन्होंने 1987 से 1996 के बीच 37 टेस्ट मैच और 74 वनडे मैच खेले. संजय मांजरेकर ने इस दौरान 1992 में ऑस्ट्रेलिया-न्यूजीलैंड में हुए आईसीसी विश्व कप और 1996 में भारत-पाकिस्तान-श्रीलंका में खेले गए आईसीसी विश्व कप में भी हिस्सा लिया. वे क्रिकेट से रिटायरमेंट के बाद कॉमेंट्री करने लगे. उनकी गिनती देश के लोकप्रिय कॉमेंटटरों में होती है.
संजय विजय मांजरेकर का जन्म 16 जुलाई 1965 को मंगलोर में हुआ। संजय मांजरेकर 1952 से 1965 के बीच भारत के लिए 55 टेस्ट मैच खेलने वाले विजय मांजरेकर के बेटे हैं।
ज़हीर ख़ान
ज़हीर खान () (जन्म: ७ अक्तुबर १९७८ श्रीरामपुर, महाराष्ट्र में) एक भारतीय क्रिकेट खिलाड़ी हैं। वे मुख्यतः उनकी गेंदबाज़ी के लिए जाने जाते हैं। दाएँ हाथ से बल्लेबाज़ी और बाएँ हाथ से मध्यम तेज़ गति की गेंदबाज़ी करते हैं।
एक बाएं हाथ के तेज गेंदबाज जहीर ने दोनों तरीके से गेंद को स्विंग की क्षमता के लिए जाना जाता है और एक बल्लेबाज के रूप में भी सर्वाधिक टेस्ट रन का रिकॉर्ड से खुल नहीं 11. जल्दी -2000 के ज्यादा के लिए भारतीय तेज आक्रमण का नेतृत्व करने के बाद, 2003 में चोटों पंख काटना आवर्ती और 2004 उसे जबरन बाहर टीम के और एक वर्ष के लिए लौटने के बाद, वह फिर देर से 2005 में छोड़ा गया था। घरेलू सर्किट में सशक्त अभिनय देखा है उसे अपने प्रमुख तेज गेंदबाज के रूप में टीम को याद किया। [1
जवागल श्रीनाथ
जवागल श्रीनाथ एक पूर्व भारतीय क्रिकेट खिलाड़ी है। श्रीनाथ अपने समय में भारतीय टीम के लिए टेस्ट तथा एक दिवसीय अंतरराष्ट्रीय क्रिकेट मैच खेला करते थे।
वेंकटेश प्रसाद
वेंकटेश प्रसाद एक पूर्व भारतीय क्रिकेट खिलाड़ी है। प्रसाद अपने समय में भारतीय टीम के लिए टेस्ट तथा एक दिवसीय अंतरराष्ट्रीय क्रिकेट मैच खेला करते थे।
राजेश चौहान
राजेश चौहान एक पूर्व भारतीय क्रिकेट खिलाड़ी है। चौहान अपने क्रिकेट कैरियर में भारतीय टीम के लिए टेस्ट क्रिकेट और एक दिवसीय अंतरराष्ट्रीय क्रिकेट मैच खेला करते थे।
रॉबिन उथप्पा
रोबिन उथप्पा (जन्म ११ नवम्बर १९८५ कोडगु, कर्नाटक में) भारत के एक क्रिकेट खिलाड़ी हैं। उनके एक दिवसीय अंतर्राष्ट्रीय क्रिकेट की शुरुआत इंग्लैंड के खिलाफ सन् २००६ में हुई थी। उनके पिता श्री वेणु उथप्पा अंतर्राष्ट्रीय हॉकी के रेफरी थे।
रोबिन कर्णाटक के लिये खेलते हैं। २००५ के चैलेंजर प्रतियोगिता में उन्होंने इंडिया 'ब' की तरफ से इंडिया 'अ' के खिलाफ ६६ रन बनाए। अगले साल इसी प्रतियोगिता में उन्होंने इसी दल के लिए ९३ गेंदों में १०० रन बनाए, जिसकी सहायता से इंडिया 'अ' ने जीत पाई थी। इसके बाद वे भारतीय क्रिकेट दल के लिए चुने गए थे।
अपने पहले मैच में ही रोबिन ने ८६ रन बनाकर अपने अंतर्राष्ट्रीय कैरियर की अच्छी शुरुआत की थी। अप्रैल २००६ में इंग्लैंड के खिलाफ भारत में खेलने के बाद उन्हें अपना अगला मौका जनवरी २००७ में वेस्ट इन्डीस के खिलाफ मिला, जब उन्होंने सिर्फ ४१ गेंदों में ७० रन बनाए। २००७ क्रिकेट विश्व कप के लिए रोबिन चुने गए थे, लेकिन वहाँ खेले गए ३ मैचों में वे सिर्फ ३० रन बना पाए |  २००७ नैटवेस्ट प्रतियोगिता में वे ३३ गेंदों में ४७ रन बनाए, जिससे भारत मैच जीते। मैच के पहले २-३ होते हुए भी इस पारी के बाद भारत के श्रृंखला-विजय की आशाएं जाग उठी |  दक्षिण अफ्रीका में खेले गए २०-२० विश्व कप में पाकिस्तान के खिलाफ रोबिन ने ५० रन बनाए। इससे वे २०-२० में भारत के पहले अर्धशतक बनाने वाले बल्लेबाज़ बने। भारत यह मैच बोल-आउट से जीता था, इसमें भी रोबिन ने एक गेंद फेका था जो विकेट पर लगी थी।  अपने घरेलू खेल के दिनों से ही लगभग ४० के औसत से बल्लेबाजी करने के कारण रोबिन एक दिवसीय क्रिकेट विशेषज्ञ माने जाते हैं। यह अपने आक्रामक खेल के लिए जाने जाते हैं।
मदन लाल
मदन लाल (पूरा नाम मदनलाल ऊधौराम शर्मा) (अंग्रेजी: Madan Lal,गुरुमुखी: ਮਦਨ ਲਾਲ, उर्दू: مدن لال जन्म 20 मार्च 1951, अमृतसर, पंजाब, भारत) एक पूर्व भारतीय क्रिकेट खिलाड़ी (1974–1987) के अतिरिक्त क्रिकेट कोच भी रह चुके हैं। उन्होंने दिल्ली जाईन्ट्स व इण्डियन क्रिकेट लीग के लिये कोचिंग की है।
मदन लाल ने प्रथम श्रेणी क्रिकेट में हरफनमौला (आलराउण्डर) खेल दिखाते हुए 42.87 के औसत से 10,204 रन बनाये जिनमें 22 शतक शामिल हैं। उन्होंने 25.50 के औसत से साइड ऑन बालिंग करते हुए 625 विकेट चटकाये।
उन्होंने भारत की टीम में 39 टेस्ट मैच खेलते हुए 22.65 के औसत से 1,042 रन बनाये, 40.08 के औसत से 71 विकेट चटकाये और 15 कैच लपके। उन्हें हमेशा मध्य क्रम में बल्लेबाजी करने के लिये बाद में ही मैदान पर भेजा गया लेकिन हर बार वे भारतीय क्रिकेट के लिये मददगार ही साबित हुए। उनके प्रशंसक उन्हें मदनलाल के बजाय मदतलाल कहते थे। यही नहीं जब कभी वे गेंदबाजी करते हुए लगातार मेडन ओवर फेंकते तो अंग्रेज कमेण्टेटर उन्हें मेडनलाल कहकर प्रचारित करते थे।
1983 के क्रिकेट विश्व कप में मदनलाल के योगदान को कभी भी भुलाया नहीं जा सकता जब उन्होंने हरफनमौला खेल दिखाते हुए लगभग हारती जा रही बाजी को जीत में बदल दिया था।
मदन लाल ने 1968 से 1972 तक पंजाब क्रिकेट टीम की ओर से रणजी ट्राफी के लिये क्रिकेट खेला। उसके बाद उन्होंने केन्द्र की ओर रुख किया और 1972 से 1989 तक लगातार अठारह साल वे दिल्ली क्रिकेट टीम में ही खेले। मदन लाल ने प्रथम श्रेणी क्रिकेट में हरफनमौला (आलराउण्डर) खेल दिखाते हुए 42.87 के औसत से 10,204 रन बनाये जिनमें 22 शतक शामिल हैं। उन्होंने 25.50 के औसत से साइड ऑन बालिंग करते हुए 625 विकेट चटकाये। मदन लाल ने 1975 के क्रिकेट विश्व कप में टेस्ट मैच की पहली गेंद इंग्लैण्ड के ओपेनिंग बैट्समैन डेनिस ऐमिस को फेंकी थी। उसके बाद उन्होंने  67 एक दिवसीय अन्तर्राष्ट्रीय मैचों में अपनी उल्लेखनीय भूमिका निभायी। 1983 में खेले गये विश्व कप क्रिकेट में विजयी भारतीय टीम में कपिल देव, कीर्ति आज़ाद, मोहिंदर अमरनाथ, रोजर बिन्नी व बलविन्दर सन्धू के साथ मदन लाल के योगदान को भी भुलाया नहीं जा सकता। खासतौर से फाइनल में, जब उन्होंने गेंद और बल्ले से विरोधी टीम को ध्वस्त करके रख दिया था।
मदन लाल दायें हाथ के बल्लेबाज हैं उन्हें सदैव मध्य क्रम में ही बल्लेबाजी करने भेजा गया। इसके अतिरिक्त वे मध्यम गति के तेज गेंदबाज भी हैं जो हमेशा दायें हाथ से ही गेंद फेंकते हैं। इसके अतिरिक्त वे फुर्तीले क्षेत्ररक्षक भी हैं। कुल मिलाकर वे एक विश्वसनीय आलराउण्डर रहे हैं और कई मौकों पर उन्होंने अपने हरफनमौला अन्दाज़ में खेलते हुए यह सिद्ध करके भी दिखाया है।
मदन लाल को क्रिकेट में उल्लेखनीय योगदान के लिये 1989 में अर्जुन पुरस्कार दिया गया।
क्रिकेट से अवकाश लेने के बाद भी मदन लाल खाली नहीं बैठे बल्कि कुछ न कुछ करते ही रहे। रिटायर होने के बाद उनकी निम्न उपलब्धियाँ रहीं:  मदन लाल ने नई दिल्ली में अपने नाम से "मदनलाल क्रिकेट अकादमी" की स्थापना भी कर रखी है जिसमें वे प्रतिवर्ष युवा व प्रतिभाशील क्रिकेटरों को ग्रीष्मकालीन अवकाश के दौरान प्रशिक्षण देते हैं। पिछला ग्रीष्मकालीन शिविर उन्होंने मई 2012 में आयोजित किया था जिसमें उन्होंने आस्ट्रेलिया से कोच बुलाकर प्रशिक्षण दिया था।
सुरेश रैना
सुरेश रैना ( (; जन्म २७ नवम्बर १९८६) भारत के प्रमुख क्रिकेट खिलाड़ी हैं। रैना के पिता त्रिलोकी चन्द एक सेवानिवृत्त सैन्य अधिकारी है ।
वह बाएं हाथ के मध्यक्रम के बल्लेबाज और एक बाएं हाथ के ऑफ स्पिन गेंदबाज है। वे घरेलू क्रिकेट के सभी रूपों में उत्तर प्रदेश के लिए खेलता है और इंडियन प्रीमियर लीग में चेन्नई सुपर किंग्स के उप कप्तान है। उन्होंने आईपीएल में सर्वाधिक रन बनाए हैं और सबसे ज्यादा कैच पकङे है। उन्होंने चेन्नई सुपर किंग्स के सभी मैच खेले है। रैना १८ वर्ष की आयु में श्रीलंका के खिलाफ २००५ में अपने एक दिवसीय कैरियर की शुरुआत की और २०१० में अपने टेस्ट कैरियर की शुरुआत श्रीलंका के खिलाफ ही की। रैना भारत की विश्व कप २०११ की विजेता टीम का हिस्सा था। लेकिन विशेषज्ञों ने उनकी तकनीक अक्सर विशेष रूप से तेजी और छोटी गेंदों के खिलाफ सवाल उठाया गया है। उनका औसत विदेशी धरती पर इसे समर्थन करता है।
रैना २००० में क्रिकेट खेलने का फैसला किया। वह उत्तर प्रदेश अंडर -१६ के कप्तान बने। वह १६ वर्ष की आयु में फरवरी २००३ में असम के खिलाफ उत्तर प्रदेश के लिए रणजी ट्रॉफी शुरुआत की, लेकिन अगले सत्र तक एक और मैच नहीं खेल पाए थे। २००३ में, वह अंडर -१९ एशियाई एक दिवसीय चैम्पियनशिप के लिए पाकिस्तान का दौरा किया। २००५ के शुरू में, वह अपने प्रथम श्रेणी के सीमित ओवरों के शुरुआत की और ५३.७५ की औसत से ६४५ रन बनाए। २००५ के शुरू में चैलेंजर सीरीज में भाग लेने के लिए चुना गया था और सचिन तेंडुलकर को चोट और कप्तान सौरव गांगुली को निलंबन के बाद, रैना श्रीलंका में इंडियन ऑयल कप २००५ के लिए चुना गया था। २०१० में भारत को दक्षिण अफ्रीका के दौरे में, रैना को दूसरे टेस्ट के लिए टीम में बुलाया गया था, लेकिन अंतिम एकादश में नहीं चुना गया था। उन्हे भारतीय टीम की कप्तानी जिम्बाब्वे में श्रीलंका और जिम्बाब्वे के खिलाफ त्रिकोणीय श्रृंखला में की जब अन्य सभी पहली पसंद खिलाड़ियों ने टूर्नामेंट से विश्राम किया था। अपनी कप्तानी में पहला मैच जिम्बाब्वे के खिलाफ छह विकेट से हार गए, लेकिन श्रीलंका के खिलाफ अगले मैच जीत लिया। फिर शेष दो मैच गंवाए और फाइनल में जगह नहीं बनाई। वह अब तक क्रिकेट के सभी प्रारूपों में शतक बनाने वाले भारत से एकमात्र बल्लेबाज है।
रैना टूर्नामेंट के पहले तीन वर्षों के लिए ५ मिलियन अमरीकी डॉलर के लिए चेन्नई सुपर किंग्स ने हस्ताक्षर किया। रैना ने टूर्नामेंट के पहले संस्करण में महत्वपूर्ण योगदान दिया, मैथ्यू हेडन, माइकल हसी और जैकब ओरम जैसे प्रमुख खिलाड़ियों के नुकसान की भरपाई की। आईपीएल में २५०० रन बनाने वाले पहले खिलाड़ी है। आईपीएल में सबसे अधिक कैच (४७) का रिकॉर्ड बनाया है। दूसरे खिलाड़ी (क्रिस गेल के बाद) और पहले भारतीय आईपीएल में १०० छक्के मारे है। आईपीएल के सभी सत्रों में 400 से अधिक रन बनाए। दोनों अंतरराष्ट्रीय २०-२० में और आईपीएल में शतक बनाने वाले पहले भारतीय [ दोनों - २ मई (२०१० और २०१३)] इंडियन प्रीमियर लीग (आईपीएल) की चेन्नई सुपर किंग्स फ्रेंचाइजी टीम ने लीग के सातवें संस्करण के लिए अपने कप्तान महेंद्र सिंह धोनी, स्पिन गेंदबाज रविचंद्रन अश्विन, सुरेश रैना, रवींद्र जडेजा और ड्वेन ब्रावो को रिटेन (अपने साथ बनाए रखने) करने का फैसला किया।
वी वी एस लक्ष्मण
वी वी एस लक्ष्मण एक भारतीय क्रिकेट खिलाड़ी हैं। वेंकट साई लक्ष्मण (जन्म १ नवम्बर १९७४), कभी कभी प्रेम से वेंकटसाईं लक्ष्मण अथ्वा वीवीएस के रूप में आम तौर पर जाने जाते है। भारतीय क्रिकेटर लक्ष्मण हैदराबाद क्रिकेट टीम का प्रतिनिधित्व करते है। वो हैदराबाद घरेलू क्रिकेट अथ्वा लंकाशायर काउंटी क्रिकेट क्लब में खेलते हैं। लक्ष्मण पूर्व भारत के राष्ट्रपति, महान डॉ॰ सर्वपल्ली राधाकृष्णन के भतीजे हैं। वह डेक्कन चार्जर्स टीम (इंडियन प्रीमियर लीग) के कप्तान रह चुके हैं। लक्ष्मण को पद्मश्री पुरस्कार एवं भारत के चौथे सर्वोच्च नागरिक सम्मान से सम्मानित किया जा चुका है।
लक्ष्मण दाएँ हाथ के बल्लेबाज हैं और कभी कभी ऑफ़ स्पिन गेंदबाजी भी करते है। उनके शानदार तकनीक और स्पिन के खिलाफ गेन्द हिट करने की क्षमता मोहम्मद अजहरुद्दीन की यादे ताजा करती हैं। लक्ष्मण अपनी कोमल कलाई के उपयोग से विभिन्न स्थानों पर गेंद पहुचाने की क्षमता रख्ते हैं।
लक्ष्मण ऑस्ट्रेलियाई क्रिकेट टीम के खिलाफ अपनी बल्लेबाजी के लिए सबसे विख्यात है। फ़रवरी २०१० तक, वह १६ सैकड़ों लगा चुके हैं, जिसमे 6 सैकड़ों ऑस्ट्रेलिया के खिलाफ बनया है। ऑस्ट्रेलिया के खिलाफ ईडन गार्डन कोलकाता में अपने २८१ के व्यक्तिगत सर्वश्रेष्ठ २०००-०१ और २०० *फिरोज शाह कोटला २००८-०९ में.
लक्ष्मण एक हैदराबाद, आंध्रप्रदेश में नियोगी ब्राह्मण परिवार में पैदा हुए थे। लक्ष्मण के माता - पिता, शांताराम और सत्यभामा डॉक्टर हैं। | लक्ष्मण ने लिटिल फ्लावर हाई स्कूल, हैदराबाद ,भारत में अध्ययन किया हैं। उन्होंने एक मेडिकल छात्र के रूप में दाखिला लिया, लेकिन चिकित्सा में व्यवसाय करने की जगह क्रिकेट को चुना। उन्होंने १६ फ़रवरी २००४ को एक कंप्यूटर इंजीनियर से विवाह किया था।
लक्ष्मण अपने कलाई शैली, जो तकनीकी रूप से उत्कृष्ट है, के लिए जने जते है।
लक्ष्मण ने दक्षिण अफ्रीका के खिलाफ १९९९ में अहमदाबाद में टेस्ट की शुरुआत की, जिसमें उन्होंने दुसरी पारी में ५० रन बनाये थे। जनवरी २००० में उन्हें ऑस्ट्रेलियाई दौरे के लिए भारतीय क्रिकेट टीम में चुना गया था जिसमे भारत के लिए एक दुर्लभ उच्च बिंदु पर तीसरे और अंतिम टेस्ट में १६७ बनाये। इस सफलता के बावजूद, लक्ष्मण जाहिर तौर पर फैसला किया है कि वह घरेलू क्रिकेट में लौटेंग, ओपेनर की भूमिका जिसमें उन्होंने माना करा था। एक परिणाम के रूप में, लक्ष्मण टेस्ट टीम से बाहर लगभग एक साल के लिए गये थे। उन्हे २००० में विलंब से वापस बुलाया गया था और २००१ में ऑस्ट्रेलिया के खिलाफ घरेलू सीरीज के लिए पक्ष में एक स्थान दिया गया था।
लक्ष्मण के करियर में ऑस्ट्रेलिया के खिलाफ घरेलू शृंखला में नाटकीय रूप से बदल दिया था। मुंबई में पहले टेस्ट में लक्ष्मण ने २० और १२ बनाया। अगले टेस्ट में, तथापि लक्ष्मण ने २८१ रनो के साथ ऑस्ट्रेलिया को हरया जब १७ वीं जीत निश्चित लग रही थी। वह सुनील गावस्कर के लंबे समय के भारतीय टेस्ट रिकॉर्ड २३६ रनो के स्कोर तोड़ दिया था। वाह किसी भी भारतीय द्वारा उच्चतम रन बनने वाले बल्लेबाज बन गये थे।
अब्दुल्लाह ग्युल
अब्दुल्लाह ग्युल (तुर्क: Abdullah Gül, जन्म 29 अक्टूबर, 1949) तुर्की के प्रधानमन्त्री और विदेशमन्त्री थे।
एहुद ओलमर्ट
एहुद ओलमर्ट (जन्म ३० सितम्बर १९४५) इज़राइली नेता और वकील हैं। उन्होंने १४ अप्रेल २००६ से ३१ मार्च २००९ के बीच इज़राइल के 12 वें प्रधानमन्त्री के रूप में सेवा की और १९९८ से १९९२ तक और २००३ से २००६ तक कैबिनेट मंत्री के रूप में थे। १९९३ से २००३ तक उन्होंने यरूशलम के मेयर के रूप में सेवा की।
2006 लेबनान युद्ध
इजराइल-लेबनान युद्ध 2006; "Israel Lebanon War 2006": यह युद्ध इजराइल व लेबनान के मध्य लडा गया था। युद्ध के तुरंत बाद दोनों देशों ने अपने आप को विजय बताया था परंतु बाद में इजराइली पक्ष ने हार स्वीकार कर ली थी।  इस युद्ध में इजराइल को हिजबुल्लाह ने अपनी सैन्य क्षमता का बेहतरीन प्रदर्शन करते हुए इजराइल को पहली बार हार का स्वाद चखाया था। इसके बाद से ही इजराइल हिजबुल्लाह को ईरान के बाद अपना सबसे बड़ा दुश्मन मानता है। जबकि हिजबुल्लाह आज मध्य पूर्व की सबसे मजबूत और प्रशिक्षित सेनाओं में से एक है। इस युद्ध के बाद हसन नसरूल्लाह मध्य पूर्व के हीरो बन गए थे।
2004 में हुए सैनिकों की अदला-बदली में अपने दो साथियों को न छोड़ें जाने के बाद  2006 में हिजबुल्लाह ने 2 इजराइली सैनिकों को उठा लिया और उससे बदले में अपने 3 साथियों को रिहा करने की मांग की। इस मांग को इजराइल ने अपनी बेइज्जती माना। जिसके बाद इजराइल ने लेबनान में हवाई हमले किए और लेबनान के खिलाफ युद्ध छेड़ दिया और रिहायशी और हिजबुल्लाह के ठिकानों पर हवाई हमले किए। इजराइली हवाई हमलों में बहुत से लेबनानी नागरिक मारे गए। इसके बाद हिजबुल्लाह ने इजराइली सैनिकों, इलाकों को अपनी मिसाइलों से निशाना बनाया जिन्हें इजराइली डिफेंस सिस्टम डिटेक्ट करने में असमर्थ था। इस युद्ध के दौरान इजराइल अरबो डॉलर खर्च करने के बाद भी कोई सफलता हासिल नहीं कर सका। दुनिया की सबसे मजबूत टैंक कही जाने वाली टैंक को को हिजबुल्लाह ने नष्ट कर दिया। और 3 हेलिकॉप्टरों 20 टैंको व 1 लडाकू पोत को नष्ट कर दिया। हिजबुल्लाह के पास कोई विमान इत्यादि न होने के कारण उसे इस प्रकार के किसी इक्विपमेंट का लोस नहीं हुआ।
युद्ध के शुरू में इजराइल ने लेबनान में से हिजबुल्लाह को खत्म करने के लिए 1 या 2 दिन का वक्त मांगा था। परंतु 33 दिवसीय युद्ध में पराजय का सामना करना पड़ा था। इस दौरान लगभग 200 से 250 इजराइली सैनिक,20टैंक, 3 हैलीकॉप्टर, 1 पोत, लगभग 50 इजराइली नागरिक व 150 से 200 हिजबुल्लाह लड़ाके, लगभग 800 - 900 लेबनानी नागरिक मारे गए।  इस युद्ध के बाद हिजबुल्लाह नई मध्य पूर्वी ताकत के रूप में प्रसिद्ध हुआ।
इस युद्ध में ये बात सिद्ध हुई के युद्ध को हथियारों के बल पर नहीं बल्कि रणनीति के के बल पर ही जीता जा सकता है।इस्राइल पर इस युद्ध के दौरान हिजबुल्लाह ने तकरीबन तीन हजार मिसाइलें दागी थी। जिसके कारण इजराइल को अरबों डॉलर का नुकसान हुआ था। जबकि हिजबुल्लाह के खिलाफ कार्रवाई करने में भी उसे अरबों डॉलर का नुकसान हुआ था। इस युद्ध में हिजबुल्लाह के द्वारा हाइफा सिटी व सबसे मजबूत कही जाने वाली टैंकों को मिसाइलों से निशाना बनाने के कारण हिजबुल्लाह ने काफी सुर्खियां बटोरी और दुनिया को चकित किया था।
इहुद ओल्मर्ट (प्रधानमंत्री)  आमर पेरेंट्स  डेन होलुटज मोशे कपलनसकाई उदी एडम इलीजर शकेडि  अमेरिका व युरोपीय देश
हसन नसरूल्लाह (जनरल हिजबुल्लाह)  ईमाद मुघाई नबी बहरि खालिद हदादी  अहमद जिबरिल ईरान
अमेरिका व अधिकाशं युरोपीय देश इजराइल के साथ थे।  ईरान अपने घटक हिजबुल्लाह के समर्थन में था।
इस युद्ध में हिजबुल्लाह के कम सैनिको के होने के बावजूद मिली जीत के बाद यह युद्ध इस बात को फिर से सिद्ध करता है कि केवल अधिक सैनिकों व हथियारों से युद्ध नहीं जीता जाता है बल्कि युद्ध जीतने के लिए एक अच्छी रणनीति व सैन्य कुशलता की आवश्यकता होती है। इस कारण यह युद्ध हमेशा याद रखा जाएगा। इस युद्ध के बाद ईरान की सैन्य कुशलता का दुनिया को पता लग गया। जो हिजबुल्लाह की मदद कर रहा था जबकि अमेरिका और यूरोप के देशों ने इजराइल की मदद की थी।
कीनिया एयरवेज़
कीनिया एयरवेज़ (अंग्रेज़ी: Kenya Airways "केन्या एयर्वेज़") कीनिया के सबसे बड़े एयरलाइन है और अफ़्रीका का पाँचवाँ सबसे बड़े (साउथ ऐफ़्रिकन एयरवेज़, ईजिप्टएयर, एयर अल्जेरी और रॉयल एयर मरॉक) के बाद में। कोई अन्य अफ़्रीकी एयरलाइन से कीनिया एयरवेज़ ज़्यादा transcontinental फ़्लाइट करता हि।
इसका हब नैरोबी में जोमो केन्यत्ता इंटरनैशनल एयरपोर्ट में है और मोइ इंटरनैशनल एयरपोर्ट मोम्बासा में एक फ़ोकस शर है।
हिमालय (क़िताब)
महादेवी वर्मा द्वारा रचित इस गद्य-संग्रह में हिमालय से संबंधित संस्मरण, रेखाचित्र और निबंधित आलेखों का संग्रह है।
अल्स्टर वॉलंटीयर फ़ोर्स
अल्स्टर वॉलंटीर फ़ोर्स (अंग्रेज़ी: Ulster Volunteer Force, संक्षेप में UVF: यूवीएफ़) एक उत्तरी आयरलैंड में राजभक्त सामरिक समाज है। यह समाज देश से निकालित है और दोनों यूनाइटेड किंगडम और संयुक्त राज्य अमेरिका में आतंकवाद समाज के हिसाव में वर्गीकृत है।
कीनिया एयरवेज़ फ़्लाइट केक्यू 507
कीनिया एयरवेज़ फ़्लाइट केक्यू 507 एक कीनिया एयरवेज़ का हवाई जहाज़ था जिसका दुर्घटनास्थान कैमरून था। विमान में 115 लोग था। इसमें  से लोग था।
फतेहपुर, राजस्थान
फतेहपुर (Fatehpur) भारत के राजस्थान राज्य के सीकर ज़िले में स्थित एक नगर है।
यह शेखावाटी क्षेत्र का भाग है। यह राष्ट्रीय राजमार्ग ५२ पर जयपुर और बीकानेर के बीच पड़ता है। इस नगर में अनेक हवेलियाँ है । फतेहपुर के लिये चूरू, झुन्झुनूं, सीकर, सरदारशहर से बसें उपलब्ध है। शहर में राष्ट्रीय राजमार्ग ५८ का भी एक छोर है। फतेहपुर शेखावाटी रेलवे स्टेशन चूरू - जयपुर लाईन पर स्थित है।
बल्लेबाज़ी औसत
बल्लेबाज़ी औसत क्रिकेट के खेल में एक महत्वपूर्ण आँकड़ा है जिसे क्रिकेट खिलाड़ी द्वारा बनाये गये रनों को उसकी अपराजित पारियों की संख्या से भाग देकर प्राप्त किया जाता है।  बल्लेबाज़ी औसत = खिलाड़ी द्वारा बनाये गये रन / खिलाड़ी की अपराजित पारियों की संख्या
गेंदबाज़ी औसत
गेंदबाज़ी औसत क्रिकेट के खेल में गेंदबाज़ी का एक महत्वपूर्ण आँकड़ा है जिसे गेंदबाज़ द्वारा दिये गये रनों को उसके खिलाड़ी द्वारा लिये गये विकेटों की संख्या से भाग देकर प्राप्त किया जाता है।  गेंदबाज़ी औसत = खिलाड़ी द्वारा दिये गये रन 《÷》 खिलाड़ी द्वारा लिये गये विकेट
रन औसत
स्कॉटिश नैशनलिस्ट पार्टी
स्कॉटिश नैशनलिस्ट पार्टी स्कॉटलैंड का एक संसदीय दल है।
स्कॉटिश संसदीय चुनाव, 2007
2007 स्कॉटिश संसदीय चुनावों स्कॉटिश संसद का तीसरा चुनाव है, इसका 1999 में तैयर से। पोलिंग 3 मई, 2007 में हुआ था। स्कॉटिश क्षेत्रीय चुनाव वह दिन में भी होता था।
जैकी श्रॉफ
जैकी श्रॉफ (जन्म नाम:जयकिशन काकुभाई श्रॉफ, तिथि: 1 फरवरी, 1957) हिन्दी फ़िल्मों के एक प्रसिद्ध अभिनेता हैं।
जैकी श्रॉफ का जन्म 1 फ़रवरी 1957 में एक गुजराती बनिया परिवार में हुआ था ! इनका वास्तविक नाम जयकिशन कटुभाई श्रॉफ है, इनके पिता का नाम कटुभाई व माता का नाम रीटा श्रॉफ है! वे मुंबई के वालकेश्वर इलाके में तीन बत्ती की एक चाल में रहा करते थे! फ़िल्मों में आने से पहले इन्होने कुछ विज्ञापनों में एक मॉडल के रूप में काम किया था ! इन्हें सबसे पहले देव आनंद साहब की फ़िल्म स्वामी दादा में एक छोटी सी भूमिका मिली! 1983 में निर्माता निर्देशक सुभाष घई ने इनको अपनी एक फ़िल्म हीरो में प्रमुख भूमिका प्रदान की ! खुशकिस्मती से उनकी ये फ़िल्म बहुत ही ज्यादा सफल हुई और वो रातों रात एक बड़े सितारे बन गए! 80 के दशक में इन्होने अपनी प्रेमिका आयशा दत्त से विवाह कर लिया ! आयशा जो बाद में फ़िल्म एक फ़िल्म निर्मात्री भी बनीं! ये दोनों जैकी श्रॉफ एंटरटेनमेंट लिमिटेड नामक मीडिया कंपनी भी चलाते हैं ! इनके सोनी टीवी में 10% शेयर थे, जिन्हें उन्होंने सन 2012 में बेच दिया! इनके दो बच्चे हैं, पुत्र का नाम टाइगर (जय हेमंत) तथा पुत्री का नाम कृष्णा है!
आशा पारेख
आशा पारेख (जन्म: 2 अक्टूबर 1942) बॉलीवुड अभिनेत्री, निर्माता और निर्देशक हैं। वह 1959 से 1973 के मध्य सर्वश्रेष्ठ तारिकाओं में से एक थीं। 1992 में, उन्हें भारत सरकार द्वारा पद्म श्री के साथ सम्मानित किया गया।
आशा पारेख गुजराती हैं जिनका जन्म 2 अक्टूबर 1942 को सुधा और बच्चूभाई पारेख, जो गुजराती बनिया थे, के यहाँ हुआ था। उनकी माँ ने उन्हें कम उम्र में भारतीय शास्त्रीय नृत्य कक्षाओं में दाखिला दिलाया और उन्होंने पंडित बंसीलाल भारती सहित कई शिक्षकों से नृत्य सीखा। आशा आजीवन अविवाहित रही।
आशा पारेख ने अपने करियर की शुरुआत बाल कलाकार के रूप में बेबी आशा पारेख नाम से की थी। प्रसिद्ध फिल्म निर्देशक बिमल रॉय ने उन्हें स्टेज समारोह में नृत्य करते देखा और उन्हें दस साल की उम्र में "माँ" (1952) में लिया और फिर उन्हें "बाप बेटी" (1954) में दोहराया। इस फिल्म की विफलता ने उन्हें निराश किया और भले ही उन्होंने कुछ और बाल भूमिकाएं कीं, फिर भी उन्होंने अपनी स्कूली शिक्षा को फिर से जारी किया। सोलह साल की उम्र में उन्होंने फिर से अभिनय करने की कोशिश की और एक नायिका के रूप में अपनी शुरुआत की। लेकिन उन्हें अभिनेत्री अमीता के लिये विजय भट्ट की "गूँज उठी शहनाई" (1959) से खारिज कर दिया गया, क्योंकि फिल्म निर्माता ने दावा किया था कि वह प्रसिद्ध अभिनेत्री बनने के काबिल नहीं थी। ठीक आठ दिन बाद, फिल्म निर्माता सुबोध मुखर्जी और लेखक-निर्देशक नासिर हुसैन ने उन्हें शम्मी कपूर के विपरीत "दिल देके देखो" (1959) में नायिका के रूप में लिया। इसने उन्हें एक बड़ा सितारा बना दिया।
इस फिल्म से नासिर हुसैन के साथ उनका लंबा और फलदायी जुड़ाव रहा। उन्होंने अपनी छः: और फिल्मों में आशा को नायिका के रूप में लिया; "जब प्यार किसी से होता है" (1961), "फिर वही दिल लाया हूँ" (1963), "तीसरी मंज़िल" (1966), "बहारों के सपने" (1967), "प्यार का मौसम" (1969) और "कारवाँ" (1971)। उन्होंने उनकी फ़िल्म "मंज़िल मंज़िल" (1984) में एक कैमियो भी किया। आशा पारेख को मुख्य रूप से उनकी अधिकांश फिल्मों में ग्लैमर गर्ल / उत्कृष्ट नर्तकी के रूप में जाना जाता था। जब तक कि निर्देशक राज खोसला ने उन्हें अपनी तीन फिल्मों में अलग तरह की भूमिकाएँ नहीं दी; "दो बदन" (1966), "चिराग" (1969) और "मैं तुलसी तेरे आँगन की" (1978)। निर्देशक शक्ति सामंत ने उन्हें अपनी अन्य फिल्मों, "पगला कहीं का" (1970) और "कटी पतंग" (1970) में अधिक नाटकीय भूमिकाएँ दीं। बाद वाली के लिये उन्हें सर्वश्रेष्ठ अभिनेत्री का फिल्मफेयर पुरस्कार मिला।
रानी मुखर्जी
रानी मुखर्जी हिन्दी फिल्मों की एक प्रसिद्ध अभिनेत्री हैं। 2005 में वे बॉलीवुड के शीर्ष 10 शक्तिशाली लोगों में सिर्फ एक महिला थी। रानी ही एक ऐसी अभिनेत्री है जिसे फिल्मफेयर ने 3 साल लगातार (2004-2006) बॉलीवुड की शीर्ष अभिनेत्री घोषित किया।
रानी समाज सेवा के कामों में बहुत सक्रिय रहती हैं और उन्होंने बहुत सारी संस्थाओं के लिये चंदा इकठ्ठा किया है।
उन्होंने 2 विश्व टूर में हिस्सा लिया है जहाँ बॉलीवुड के और सितारों के साथ उन्होंने स्टेज शो में दर्शकों के सामने प्रदर्शन किया। अपने पहले टूर में वे आमिर खान, ऐश्वर्या राय बच्चन, अक्षय खन्ना और ट्विंकल खन्ना के साथ थीं और दूसरे में शाहरुख़ खान, सैफ अली ख़ान, प्रीती ज़िंटा, अर्जुन रामपाल और प्रियंका चोपड़ा के साथ दिखीं|
2005 में उन्हें बॉलीवुड की तरफ से पाकिस्तान के राष्ट्रपति परवेज़ मुशर्रफ के साथ खाने पर न्योता दिया गया। 2006 में उन्हें बाकी बॉलीवुड अभिनेत्रियों के साथ ऑस्ट्रेलिया के कोम्मनवेल्थ खेलों में भारतीय परंपरा का प्रदर्शन किया।
रानी मुखर्जी का जन्म २१ मार्च १९७६ को कोलकाता के एक बंगाली परिवार में हुआ। इनके पिता राम मुखर्जी निर्देशक रह चुके हैं और उनकी माँ एक गायक है। उनका भाई राजा भी फिल्म निर्देशक हैं। अभिनेत्री काजोल उनकी रिश्तेदार हैं। रानी मुखर्जी ने अपने फ़िल्मी करियर की शुरुआत "राजा की आएगी बारात" से की पर फिल्म बॉक्स ऑफिस पर नाकाम रही। इससे पहले उन्हें अपने पिता की बंगाली फिल्म "बियेर फूल (1992)" में एक छोटा किरदार करने को मिला था। उनके पारिवारिक मित्र सलीम अख्तर ने "आ गले लग जा" (1994) में उन्हें रोल दिया था जिसे रानी के पिता ने ठुकरा दिया था, जिसके बाद वह किरदार उर्मिला मातोंडकर को मिला।
उनको पहली सफलता फिल्म गुलाम से मिली जिसने उन्हें "खंडाला गर्ल" नाम से चर्चित कर दिया। हालाँकि फिल्म कुछ ख़ास सफल नहीं रही पर "आती क्या खंडाला" गाने ने उन्हें दर्शकों का चहेता बना दिया। उनकी पहली बड़ी सफल फिल्म रही शाहरुख़ खान के साथ "कुछ कुछ होता है"। हालाँकि उनका किरदार इस फिल्म में सीमित था पर फिल्म की सफलता से वे निर्देशकों की नज़रों में आ गयीं। इसके बाद उन्हें कई फिल्मों में काम मिला पर वे ज्यादा सफल नहीं रहीं।
उनकी अगली फिल्में "बादल","चोरी चोरी चुपके चुपके" और "मुझसे दोस्ती करोगे!" कुछ ख़ास कमाल नहीं कर पायी| पर साथ ही उन्हें यशराज बैनर के टैली फिल्म करने का मौका जरुर मिला। उनकी अगली सफल फिल्म रही विवेक ओबेरोई के साथ "साथिया"(2002), जिसके लिये उन्हें फिल्मफेयर पुरस्कार भी मिला।
उन्हें अपनी अगली सफलता के लिये लंबा इंतज़ार करना पड़ा जो उन्हें मिली मणिरत्नम की फिल्म "युवा" से। उन्हें अपने किरदार के लिये दूसरा फिल्मफेयर पुरस्कार मिला। उनकी अगली फिल्में "हम तुम", वीर-ज़ारा ", "बंटी और बबली " और "ब्लैक" बड़ी सफल रही और उन्हें बॉलीवुड की शीर्ष अभिनेत्रियों में जगह मिली। 2004 -2006 का दौर उनके लिय सुनहरा दौर रहा। फिल्म "ब्लैक" से उन्होंने अपने अभिनय का एक शक्तिशाली परिमाण दिया जहाँ उन्हें एक अंधी-बहरी लड़की का किरदार करने को मिला।
दूदवा खारा
दूदवा खारा राजस्थान के चूरु जिले का एक गांव है। यहां के ठाकुर सूरजमल ने किसानों पर कर लगाया, किसानों ने आंदोलन कर दिया नेतृत्व रघुवर दयाल , मघराम, हनुमान आर्य ने किया।हनुमानसिंह बुडानिया ने भारत के स्वतंत्रता आंदोलन में भाग लिया था।
खेतूबाई बीकानेर के प्रसिद्ध स्वतंत्रता सेनानी वैद्य मघाराम जी की बहन, जो दुधवा खारा किसान आंदोलन में महिलाओं की अगुआ बनी। खेतूू बाई ने महिलाओं को स्वतंत्रता आंदोलन से जोड़ने में महती भूमिका का निर्वाह किया।
हनुमानसिंह बुडानिया
हनुमानसिंह बुडानिया राजस्थान के चूरु जिले के एक गांव दूदवा खारा के निवासी थे। आपने भारत के स्वतंत्रता आंदोलन में भाग लिया था।
गोगामेड़ी
गोगामेड़ी (Gogamedi) भारत के राजस्थान राज्य के हनुमानगढ़ ज़िले में स्थित एक गाँव है।
गोगामेड़ी में भाद्रपद माह के कृष्णपक्ष की नवमी को गोगाजी देवता का मेला लगता है। यहा राजस्थान, हरियाणा, उत्तरप्रदेश, उत्तराखंड, बिहार से लाखों श्रद्धालु आते है । इस मेले की खास बात यह है कि यहाँ सभी धर्मों के लोग अपनी आस्था प्रकट करते है। गोगादेव गुरुभक्त, वीर योद्ध ओ‍र प्रतापी राजा थे गुरु गोरखनाथ के परमशिष्य थे जिनकि याद में ये मेला लगता है। गौरतलब है कि गुरु गोरखनाथ जी ने यहाँ 12 वर्ष तपस्या की थी। यहां धुने पर भी लोग माथा टेकते है और मन्नत मांगते है।
हरनावा
हरनावा राजस्थान के नागौर जिले का एक गांव है। यह बङू से मात्र 7 किमी दूर है। यहां प्रसिद्ध वीराँगना रानाबाई का सन् 1543 में चौधरी जालमसिंह धूण के घर में जन्म हुआ।
हरनावा है देव भूमि
हरनावा की स्थापना हरजी जी भाटी ने की।हरजी जी भटनेर हनुमान गढ़ के भाटी जाट शासक थे।भटनेर पर हुए आक्रमणों से परेशान होकर मालवा ( मंदसौर) जा रहे थे।रात्रि हो जाने के कारण हरनावा में रुके। हरनावा में पागल नाथ जी अपने धूणे पर तपस्या कर रहे थे।
हरदेवसिंह नेहरा
हरदेवसिंह नेहरा (1925 – 1998) राजस्थान के सीकर जिले में एक गांव हरसावा के निवासी थे। यह गांव हरसा नेहरा जाट ने सन् 1287 में बसाया था। यहां के हरदेवसिंह नेहरा ने भारत के स्वतंत्रता आंदोलन में भाग लिया था। उन्होने राजस्थान में जागिरदारी समाप्त करने में महत्वपूर्ण योगदान किया।
निकोलस सर्कोजी
निकोला सार्कोज़ी (फ़्रांसिसी: Nicolas Sarkozy, अन्तर्राष्ट्रीय ध्वन्यात्मक लिपि: [niko'la saʁko'zi], जन्म 28 जनवरी, 1955) 17 मई 2007 से फ़्राँस के राष्ट्रपति और यूएमपी का नेता है। यह ज़्याक शिराक के बाद है। वह 6 मई में उम्मीद होगा।
सारंगी
सारंगी एक गायकी प्रधान भारतीय शास्त्रीय संगीत का वाद्य यंत्र है। प्राचीन काल में सारंगी घुमक्कड़ जातियों का वाद्य था। इसका प्राचीन नाम सारिंदा था, जो कालांतर में सारंगी हुआ। एक मत यह भी है कि यह नाम हिन्दी के सौ और रंग शब्दों से मिलकर बना है जिसका अर्थ सौ रंगों वाला होता है। इसे इस प्रकार देख सकते है, भारतीय शास्त्रीय संगीत के वाद्ययंत्रो में सौ प्रकार की धुनों को निकालने वाला यह एक वाद्ययंत्र है।
सारंगी दो प्रकार की प्रयोग में लाई जाती हैं। एक सिंधी सारंगी व दुसरी गुजरातन सारंगी। सिंधी सारंगी थोड़ी बड़ी होती है, वहीं गुजरातन सारंगी थोड़ी छोटी होती है जिसे गुजरात में बनाया जाता है।
डेनिश भाषा
डेनिश भारोपिय भाषा के जर्मेनिक शाखा की उप-शाखा उत्तरी जर्मेनिक भाषा (स्केनेडिनेवियन भाषा भी कहा जाता है) में से एक है। यह लगभग साठ लाख लोगों द्वारा बोली जाती है, जिनमें मुख्यत: डेनमार्क में रहने वालों लोग और जर्मनी के उत्तरी हिस्से में रहने वाले करीबन पचास हजार लोग शामिल हैं। डैनिश को डेनमार्क के अधिकार क्षेत्र में आने वाले ग्रीनलैंड और फरो आइलैंड्स में आधिकारिक दर्जा प्राप्त है, यहां स्कूलों में एक अनिवार्य विदेशी भाषा के रूप में पढ़ाया जाता है। अर्जेन्टीना, अमेरिका और कनाडा में भी डेनिश बोलने वाले समुदाय विद्यमान हैं।
गगफ अव्स्ग्य अय्य्ज्ब्द अफ ज्ब्न्द्जुन स्ब्नुस्क कुद्बुब्ज न्स्द द्भ्द्ब्ब न्ज्फ्ज्ब्स्ब ह्ब्द्ब्फ्ब बख्क्ख बज अहु अक ल्स्फ्ब्न ॑एह्ह्न ॑ख्कुव्ह हुक्क्स अफ्क द स्क्फ्ज्क ज द्ज्ज न ज्न ज्स्ज अज्ज ब्न्स्द्ज
प्य्ज्
झुन्झुनू
झुंझुनू (Jhunjhunu) भारत के राजस्थान राज्य के झुंझुनू ज़िले में स्थित एक नगर है। यह ज़िले का मुख्यालय भी है।
झुंझनु के संस्थापक जुझार सिंह नेहरा जाट है. दशरथ शर्मा ने तेहरवी शताब्दी के कस्बों की जो सूची दी है उसमे झुंझुनू का भी नाम है। इसी प्रकार अनंत और वागड राज्यों के उल्लेख में भी झुंझुनू का अस्तित्व कायम था। सुलतान फिरोज़ तुगलक (ई. सन १३३८-१३५१) के बाद कायमखानी वंशज आये। कहते हैं, कायम खान के बेटे मुहम्मद खान ने झुंझुनू में अपना राज्य कायम किया, इसके बाद लगातार यह क्षेत्र कयामखानियों के अधिपत्य में रहा। एक उल्लेख यह भी मिलता है की सन १४५१-१४८८ के बीच झुन्झा नमक जाट ने झुंझुनू को बसाया।
झुंझुनू का अन्तिम नवाब रुहेल खान जो आस-पास के अपने ही वंश के नवाबों से प्रताड़ित था। ऐसे में शार्दूल सिंह शेखावत को यहाँ बुला लिया। रुहेल खान की मृत्यु के बाद विक्रम सम्वत १७८७ में झुंझुनू पर शेखावत राजपूतों का अधिपत्य हो गया जो जागीर अधिग्रहण तक चलता रहा। शार्दूल सिंह के निधन के बाद उसके पाँच पुत्रों जोरावर सिंह, किशन सिंह, अक्षय सिंह, नवल सिंह और केशरी सिंह के बीच झुंझुनू ठिकाने का विभाजन हुआ। यही पंच्पना कहलाया। इतिहासकारों के अनुसार जोरावर सिंह व् उनके वंशजो के अधीन चौकड़ी, मलसीसर, मंडरेला, डाबडी, चनाना, सुल्ताना, ओजटू, बगड़, टाई, गांगियासर, कलि पहाड़ी आदि का शासन था, जबकि किशन सिंह और उनके वंशज खेतड़ी , अलसीसर, हीरवा, अडूका, बदनगढ, सीगडा,तोगडा, बलरिया आदि के शासक रहे। नवल सिंह और उनके वंशजों के अधीन नवलगढ़, मंडवा, महनसर, मुकुंदगढ़, इस्माईलपुर, परसरामपुरा, कोलिंदा आदि की शासन व्यवस्था थी। जबकि केशरी सिंह व् उनके वंशजों का बिसाऊ, सुरजगढ और डून्डलोद में शासन रहा। अक्षय सिंह चूँकि नि:संतान थे, अत: उनका हिस्सा अन्य भाइयों को दे दिया गया।
अंग्रेजी हुकूमत के खिलाफ झुंझुनू जिले में व्याप्त जनाक्रोध कई आंदोलनों के रूप में सामने आया। स्वतंत्रता सैनानी सावलराम के अनुसार इस जनपद में आर्य समाज आन्दोलन, जकात आन्दोलन, जागीरदारों के खिलाफ आन्दोलन प्रजा मंडल आन्दोलन और अंग्रेजों के विरुद्ध आन्दोलन चले जो कमोबेश एक दुसरे के पूरक थे। इतिहासकार मोहन सिंह लिखते हैं की जयपुर राज्य की सबसे बड़ी निजामत शेखावाटी थी जिसमा वर्तमान झुंझुनू और सीकर जिले की सम्पूर्ण सीमाएं थी। शेखावाटी निजामत का कार्यालय झुंझुनू में था। सन १८३४ में झुंझुनू एसा मजोर हेनरी फोस्टर ने एक जगह फौज का गठन किया था जिसका नाम शेखावाटी ब्रिगेड रखा गया। झुंझुनू में जिस जगह यह फौज रहती थी वह इलाका आज भी छावनी बाज़ार और छावनी मोहल्ला कहलाता हैं।
आज के समय में झुंझुनू जिले में शिक्षा का स्तर काफी हद तक पहुँच चुका है , जिले से काफी संख्या में आईएएस अधिकारी , आईपीएस अधिकारी , सेना अधिकारी , RAS अधिकारी सेवारत है । जिले में सैनिको को संख्या भी अत्यधिक मात्र में है । झुंझुनू जिले में अनेक छोटे बड़े दर्शनीय स्थल है जैसे रानी सती का मंदिर, काली पहाड़ी, खेतड़ी महल आदि , साथ ही स्वामी विवेकानंद का संबंध भी खेतड़ी के राजा अजीत सिंह से रहा है जोकि इसी जिले के आधीन तहसील क्षेत्र है । खेतड़ी तहसील में हिंदुस्तान कॉपर लिमिटेड का कॉपर उप्रकम भी कार्यरत है झुंझुनू की सीमा हरियाणा से लगती है पचेरी, शिमला जैसे गाँव हरियाणा के गोद बलावा (कृष्ण नगर) के नजदीक है ।